Min første kjærlighet

«Min første kjærlighet» er en norsk sang av Jahn Teigen som kom ut i 1979. Sangen er fra albumet En dags pause. Sangen ble meget godt mottatt og er i dag en av Jahn Teigens mest kjente sanger. «Min første kjærlighet» var aldri på Norsktoppen eller VG-lista, men den hører likevel til en av norsk pophistories store klassikere.

Om sangen
Teksten er skrevet av Kim Bård Hansen, også kjent som Herodes Falsk. Teksten ble skrevet før melodien og 10-15 forslag ble skrevet og forkastet. Det var under et besøk i Hamburg hvor platen En dags pause ble innspilt i Rüssl Studio. De bodde hjemme hos eieren av studioet, en tysk komiker som het Otto Waalkes. Der kom Hansen over en artikkel med overskriften «Meine Erste Liebe» i et gammelt tysk ukeblad. Da tok det ca. 10 minutter å skrive teksten til «Min første kjærlighet».

Eksterne lenker
 Slik ble låta til: «Min første kjærlighet»
 Jahn Teigen synger «Min første kjærlighet» i Halvsju på NrK i 1979

Kategori:Sanger fra 1979
Kategori:Jahn Teigen-sanger